b'\n_START_ARTICLE_\nMalachius aeneus\n_START_SECTION_\nUtseende\n_START_PARAGRAPH_\nKroppen er 6,5-8 millimeter lang. Hodet og brystskjoldet hos de nordiske artene har ganske lange oppst\xc3\xa5ende h\xc3\xa5r. Antennene er festet like foran fasett\xc3\xb8ynene, de har elleve ledd. Noen hanner har noen s\xc3\xa6rpregede rotledd p\xc3\xa5 antennen. Dekkvingene hos de nordiske artene har m\xc3\xb8rk oppst\xc3\xa5ende beh\xc3\xa5ring sammen med en finere liggende beh\xc3\xa5ring. Dekkvingene slutter ved sidekanten og mangler en innoverb\xc3\xb8yd fortsettels litt inn under bakkroppen. Den kan skilles fra de andre n\xc3\xa6rslektede nordiske artene, ved at dekkvingene p\xc3\xa5 siden er r\xc3\xb8dlig farget framover helt til roten (basis).  De andre med r\xc3\xb8dlig farge p\xc3\xa5 dekkvingene har p\xc3\xa5 det meste kun en r\xc3\xb8d vingespiss. Beina er ganske slanke, alle f\xc3\xb8tter har fem ledd.\n_START_SECTION_\nLevevis\n_START_PARAGRAPH_\nMalachius aeneus tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'